Source: https://trencin.proebiz.com/dokumenty/pozvanka/pozvanka.php?idx=60326c3a56b436422c7289181e330616&jazyk=sk
Timestamp: 2020-02-22 15:43:50+00:00
Document Index: 232219

Matched Legal Cases: ['§ 11', '§ 42', '§ 32', '§ 40', '§ 11', '§ 32', '§ 34', '§ 12', '§ 12', '§ 34']

Výťah - Sociálne služby mesta Trenčín
Verejný obstarávateľ vyhlasuje zákazku s nízkou hodnotou. V tejto súvislosti si vás dovoľujeme pozvať na účasť vo výberovom konaní, ktoré sa uskutoční formou on-line elektronickej aukcie dňa 26.07.2019 13:00 hod.
Trenčín, dňa: 17.07.2019 11:32
001. Výťah - Sociálne služby mesta Trenčín
Predmetom zákazky je vybudovanie výťahovej šachty k jestvujúcemu objektu – domu sociálnych služieb v Trenčíne na Piaristickej ulici č. 42. Objekt má celkovo 9 podlaží. Výška objektu v najvyššom bode je 26,525m, tj.. +24,050 od ±0,000 (na 1.NP budovy). Navrhovaný výťah bude mať stanicu na každom z týchto podlaží.
Stavba sa člení na SO 01 Výťahová šachta, SO 02 Prekládka NN a PS 01 Výťah.
V rámci SO 01 sa rieši samostatná šachta pre výťah je železobetónová monolitická s hrúbkou základovej dosky 350mm, hrúbkou stien 250mm, a stropnej dosky o hrúbke 160mm. Základy sú tvorené mikropilótami v počte 7ks. Strecha bude opatrená atikou z troch strán a spádovaním na jestvujúcu strechu objektu. Vonkajší povrch železobetónovej konštrukcie bude opatrený tepelnou izoláciou v hrúbke 150mm a doplnený fasádnou omietkou. Je tu riešená aj elektroinštalácia, bleskozvod, záložný zdroj, vzduchotechnika (strešný ventilátor výťahovej šachty).
V rámci SO 02 Prekládka NN je riešená prekládka rozvodovej skrine SR 611, znovu napojenie HRE.DOS od preloženej SR
611. Prekládka elektromerného rozvádzača HRE.ER, OM 42, pre odber 42 a znovu napojenie do pôvodného kábla.
Podmienky investora :
Vykonanie SO 02 prekládka NN do 31.8.2019. Prekládku je nutné vykonať do začiatku vykurovacieho obdobia.
V rámci PS 01 Výťah je riešená špecifikácia výťahu – evakuačný, lôžkový, trakčný nosnosti 1600 kg.
Podmienky investora:
1.	Pracovný čas: od 7.00 hod do 19.00 v pracovných dňoch.
2.	Pri búracích prácach vo vnútri budovy oddeliť ostatné priestory tak, aby sa zabránilo prašnosti.
3.	Všetky práce budú prebiehať počas plnej prevádzky v budove ZOS, bude treba oddeliť stavenisko od ostatných priestorov.
4.	Skládka materiálu je možná vo dvore – po dohode s vedením SSMT.
5.	Parkovanie pre dodávateľa – pre 2 osobné, resp. 1 nákladné auto len počas výkonu práce na stavenisku.
6.	Každé obmedzenie prevádzky ZOS konzultovať s vedením SSMT.
7.	Vo dvore nie je možné odkladať odpad z búracích prác.
8.	Dopravu materiálu a sutiny zabezpečiť vonkajšími priestormi staveniska nie vnútorným schodiskom zariadenia.
9.	Vnútorné schodisko je možné využiť iba v nevyhnutnej miere.
10.	Dodávateľ si zabezpečí vlastné prenosné sociálne zariadenie.
Vybudovanie výťahu je nevyhnutné vykonať v súlade s vypracovanou Projektovou dokumentáciou (ďalej len PD) a podmienkami popísanými v tejto PD, v súlade so Zmluvou o vykonaní preložky elektroenergetického zariadenia a Zmluvou o dielo. Rozsah prác je definovaný v jednotlivých výkazoch výmer.
V cenovej ponuke musia byť zahrnuté aj všetky ostatné náklady (práce, tovary a služby a pod.) súvisiace s plnením predmetu zákazky vrátane likvidácie odpadu.
Zhotoviteľ berie na vedomie, že podľa § 11 zákona č. 343/2015 Z. z. o verejnom obstarávaní a o zmene a doplnení niektorých zákonov, Objednávateľ (ako verejný obstarávateľ) nesmie uzavrieť zmluvu s uchádzačom alebo uchádzačmi, ktorí majú
povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
1.) Výkazy výmer
2.) Projektová dokumentácia
3.) Zmluva o vykonaní preložky elektroenergetického zariadenia
4.) Zmluva o dielo
V súvislosti s označením niektorých materiálov, výrobkov a pod. obchodným názvom v súťažných podkladoch, verejný obstarávateľ umožňuje predloženie ponuky podľa § 42 odsek 3 zákona č. 343/2015 o verejnom obstarávaní a o zmene a doplnení niektorých zákonov – t. z. predmet zákazky v celom rozsahu je opísaný v súťažných podkladoch tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, verejný obstarávateľ umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené. Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite. V týchto prípadoch je uchádzač povinný vo svojej ponuke presne špecifikovať o ktoré výrobky ide a musí zároveň presne uviesť ktoré výrobky použije pri plnení zákazky s verejným obstarávateľom. Zároveň uvedie ich presné parametre, vlastnosti atď., aby mohol verejný obstarávateľ posúdiť, či ponúkané riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené výrobky určené a či sú v rovnakej alebo vyššej kvalite ako tie, ktoré boli uvedené v súťažných podkladoch.
1. Príloha výzvy na účasť - Príloha_č._1_-_výkazy_výmer.xlsx
2. Príloha výzvy na účasť - Príloha_č._2_-_PD_-_výťah.rar
3. Príloha výzvy na účasť - Príloha_č._3_-_zmluva_o_vykonaní_preložky_elek.zariadenia.pdf
4. Príloha výzvy na účasť - Príloha_č._4_-_Zmluva_o_dielo.docx
-	Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o verejnom obstarávaní alebo ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní. Ustanovenie § 11 zákona o verejnom obstarávaní týmto nie je dotknuté.
-	Tohto verejného obstarávania sa teda môže zúčastniť len ten, kto spĺňa tieto podmienky účasti týkajúce sa osobného postavenia:
-	a)	Je oprávnený dodávať tovar, uskutočňovať stavebné práce alebo poskytovať službu. Túto podmienku účasti preukáže doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
-	Za účelom preukázania tejto podmienky sa vyžaduje predloženie fotokópie dokladu o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. U právnických osôb napr. výpis z obchodného registra, u fyzických osôb napr. výpis zo živnostenského registra. Uvedené (doklad o oprávnení podnikať) sa nevyžaduje (a uchádzač nebude v prípade nepredloženia vylúčený) v prípade, ak má uchádzač aktuálny zápis vo verejne prístupnom registri na stránke www.orsr.sk alebo www.zrsr.sk alebo www.uvo.gov.sk alebo v inom, verejne prístupnom registri. V tomto prípade si oprávnenie uchádzača realizovať predmet zákazky overí verejný obstarávateľ.
-	b)	Nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Túto podmienku účasti uchádzač nepreukazuje, ale v prípade, ak verejný obstarávateľ zistí, že uchádzač má uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, bude vylúčený.
-	Úrad vedie zoznam hospodárskych subjektov, ktorí preukázali splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 zákona č. 343/2015 Z. z. o verejnom obstarávaní a o zmene a doplnení niektorých zákonov a ktorí o zapísanie do zoznamu hospodárskych subjektov požiadali. Hospodársky subjekt vo verejnom obstarávaní môže preukázať splnenie podmienok účasti osobného postavenia podľa prvej vety zápisom do zoznamu hospodárskych subjektov.
Uchádzač musí počas Vstupného kola (najneskôr do jeho skončenia) predložiť verejnému obstarávateľovi t.j. vložiť prílohu do aukčnej siene:
1.) Aktuálny doklad o oprávnení poskytovať služby/dodávať tovary alebo uskutočňovať práce, ktoré sú predmetom obstarávania. .
-	Uvedené (doklad o oprávnení poskytovať služby/dodávať tovary alebo uskutočňovať práce) sa nevyžaduje (a uchádzač nebude vylúčený) v prípade ak má uchádzač aktuálny zápis na stránke www.orsr.sk, www.zrsr.sk, www.uvo.gov.sk alebo v inom verejne prístupnom registri. V tomto prípade si oprávnenie uchádzača realizovať predmet zákazky overí verejný obstarávateľ.
2.) Zoznam stavebných prác (podľa § 34 ods. 1 písm. b) zákona o verejnom obstarávaní) rovnakého alebo podobného charakteru ako je predmet zákazky t. z. realizácia stavby výťahu, vybudovanie výťahovej šachty s montážou výťahu, rekonštrukcia výťahov na verejných, súkromných budovách a pod. uskutočnených za predchádzajúcich päť rokov od vyhlásenia verejného obstarávania (tzv. rozhodné obdobie), s uvedením cien, miest a lehôt uskutočnenia stavebných prác.
Zoznam (referencia) musí byť doplnený potvrdením:
- o uspokojivom vykonaní stavebných prác a
- zhodnotení uskutočnených stavebných prác podľa obchodných podmienok.
Verejný obstarávateľ taktiež vyžaduje, aby uchádzač uviedol pre každé stavebné práce aj názov odberateľa (t. z. druhej zmluvnej strany), kontaktnú osobu odberateľa a prípadne aj telefón na ňu a aj stručný opis predmetu zmluvy (aby bolo zrejmé, či išlo o stavebné práce rovnakého alebo porovnateľného charakteru ako je predmet zákazky, pokiaľ to nie je zrejmé už z názvu "referencie").
Verejný obstarávateľ bude uznávať zo zoznamu stavebných prác len tie časti stavebných prác, ktoré boli uskutočnené v rozhodnom období.
Verejný obstarávateľ určil minimálny štandard (úroveň) na preukázanie splnenia tejto podmienky skutočnosť, aby uchádzač preukázal uskutočnenie stavebných prác rovnakého alebo porovnateľného charakteru ako je predmet zákazky t. z. realizácia stavby výťahu, vybudovanie výťahovej šachty s montážou výťahu, rekonštrukcia výťahov na verejných, súkromných budovách a pod v rozhodnom období.
Pre odstránenie pochybností uvádzame, že verejný obstarávateľ požaduje minimálne 3 referencie v rozhodnom období za predchádzajúcich päť rokov od vyhlásenia verejného obstarávania.
V prípade, ak budú v zmluvnej cene stavebných prác (v referenčnom liste) zarátané aj iné stavebné práce ako požadované (t. z. stavebné práce iné ako rovnakého alebo porovnateľného charakteru ako je predmet zákazky – stavebné práce na predmet zákazky t. z. realizácia stavby výťahu, vybudovanie výťahovej šachty s montážou výťahu, rekonštrukcia výťahov na verejných, súkromných budovách a pod, uchádzač je povinný uviesť len rozsah prác rovnakého alebo podobného charakteru, ako je predmet zákazky uvedený v tomto bode. (Aby verejný obstarávateľ mohol vyhodnotiť splnenie požadovanej minimálnej úrovne).
V prípade nesplnenia vyššie uvedených podmienok minimálnej úrovne, bude toto považované za nesplnenie podmienok účasti.
Pri každej referencii (t.z. pri každých uskutočnených stavebných prácach) platí:
- ak odberateľom bol verejný obstarávateľ alebo obstarávateľ podľa tohto zákona, dokladom je referencia,
- ak odberateľom bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.
Pozn.: Podľa § 12 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov platí, že: Referenciou na účely tohto zákona je elektronický dokument obsahujúci potvrdenie o dodaní tovaru, uskutočnení stavebných prác alebo poskytnutí služby.
Podľa § 12 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov platí, že: Evidencia referencií je informačný systém verejnej správy, ktorého správcom je úrad a v ktorom sa vedú referencie od verejných obstarávateľov a obstarávateľov.
Verejný obstarávateľ si vyhradzuje právo overiť hodnotenie a pravdivosť údajov u odberateľov uvedených v zozname.
Ak bude v zozname uskutočnených stavebných prác alebo v potvrdení odberateľa uvedený objem v inej mene ako euro použije sa na prepočet z inej meny na euro kurz inej meny k mene euro, ktorý bol v období rokov 2014 až 2019 zverejnený ECB ako posledný v príslušnom roku, príp. ak ide o rok 2019, bude použitý prepočet aktuálny ku dňu predloženia ponuky. Príslušným rokom sa v rámci rozhodného obdobia rozumie rok, v ktorom bola uzavretá zmluva, na základe ktorej sa uskutočňovali stavebné práce (t. z. nie rok ukončenia alebo začatia stavebných prác). Tento prepočet vykoná uchádzač, pričom k sume v pôvodnej mene sa uvedie suma v EUR a platný kurz.
Uchádzači, ktorí túto podmienku nesplnia a nepredložia verejnému obstarávateľovi t. j. nevložia do aukčnej siene:
- Požadovaný doklad o oprávnení poskytovať služby/dodávať tovary alebo uskutočňovať práce, ktoré sú predmetom obstarávania.
- Zoznam stavebných prác (t.j. referenciu) (podľa § 34 ods. 1 písm. b) zákona o verejnom obstarávaní) rovnakého alebo podobného charakteru ako je predmet zákazky t. z. realizácia stavby výťahu, vybudovanie výťahovej šachty s montážou výťahu, rekonštrukcia výťahov na verejných, súkromných budovách a pod. uskutočnených za predchádzajúcich päť rokov od vyhlásenia verejného obstarávania ( tzv. rozhodné obdobie), s uvedením cien, miest a lehôt uskutočnenia stavebných prác, budú zo zákazky vylúčení ešte pred začiatkom Aukčného kola.
Pozn. pre uchádzačov: VENUJTE PROSÍM NÁLEŽITÚ POZORNOSŤ USTANOVENIAM TÝKAJÚCIM SA „REFERENCIE“.
V prípade, ak Vaša referencia nebude spĺňať vyššie uvedené požiadavky, má to za následok vylúčenie zo zákazky!
Zhrnutie pre referenciu:
-	Musí byť min. 3 referencie uskutočnených za predchádzajúcich päť rokov od vyhlásenia verejného obstarávania
-	V referencii musí byť uvedená cena, lehota a miesto uskutočnených prác
-	ak obdobie realizácie predmetu plnenia uvedené v referencii presahuje 5 rokov od vyhlásenia tohto verejného obstarávania, treba vyslovene uviesť, aký objem prác bol realizovaný len v rozhodnom období – t. j. v období 5 rokov pred vyhlásením tohto verejného obstarávania
-	referencia musí obsahovať potvrdenie o uspokojivom vykonaní stavebných prác a zhodnotenie ich uskutočnenia podľa obchodných podmienok.
-	Referencia musí obsahovať kontaktnú osobu odberateľa a prípadne aj telefón na ňu a aj stručný opis predmetu zmluvy (aby bolo zrejmé, či išlo o stavebné práce rovnakého alebo porovnateľného charakteru ako je predmet zákazky, pokiaľ to nie je zrejmé už z názvu "referencie")
-	Ak objednávateľom bol verejný obstarávateľ (t.j. napr. mesto, obec, štátny orgán...) musí sa jednať o referenciu vystavenú v evidencii referencii na UVO, t.z., nie je možné predložiť „potvrdený papier“
-	Ak objednávateľom bola iná osoba, ako verejný obstarávateľ, referenciou môže byť buď „potvrdený papier“ (obsahujúci vyššie uvedené skutočnosti) alebo ak takéto potvrdenie nemáte k dispozícii, tak predložíte vaše vyhlásenie, že práce boli uskutočnené a predložíte dôkaz – napr. zmluva, faktúra a pod.
-	3.)Ponuky zostávajú platné počas lehoty viazanosti ponúk. Uchádzači sú viazaní svojimi ponukami 30 dní po ukončení aukčného kola.
-	4.) Úspešný uchádzač je povinný v lehote do 3 pracovných dní odo dňa ukončenia elektronickej aukcie doručiť verejnému obstarávateľovi (na podateľňu MsÚ v Trenčíne, príp. administrátorovi tejto e-aukcie) návrh zmluvy, ktorý bude vyhotovený v súlade s návrhom zmluvy, ktorý je priložený k tejto pozvánke. V tejto lehote 3 pracovných dní je úspešný uchádzač povinný doručiť aj prílohu zmluvy č.1, t. j. ocenené výkazy výmer.
-	V tejto lehote 3 pracovných dní odo dňa ukončenia elektronickej aukcie je úspešný uchádzač povinný doručiť verejnému obstarávateľovi (na podateľňu MsÚ v Trenčíne, alebo administrátorovi tejto e-aukcie, prípadne na mailovú adresu : radoslava.haskova@trencin.sk ) špecifikáciu výťahu (doručí napr. prospekty, opisy,parametre a pod.), ktorý plánuje pre verejného obstarávateľa realizovať, aby mohol verejný obstarávateľ posúdiť splnenie požiadaviek na predmet zákazky.
-	Pre odstránenie pochybností uvádzame, že deň, v ktorom bola ukončená el. aukcia sa do lehoty 3 pracovných dní nezapočítava (t.z. prvým dňom lehoty je nasledujúci pracovný deň). Návrh zmluvy musí byť predložený v počte vyhotovení, ktorý je uvedený v Záverečných ustanoveniach návrhu zmluvy.
-	Zmluvy musia byť podpísané účastníkom/účastníkmi, jeho štatutárnym orgánom alebo členom štatutárneho orgánu alebo iným zástupcom účastníka, ktorý je oprávnený konať v mene účastníka v záväzkových vzťahoch.
-	Úspešný uchádzač je povinný do predložených návrhov zmlúv uviesť cenu/ceny za predmet súťaže, ktorá bude totožná s cenou/cenami, ktorú uviedol ako návrh na plnenie kritéria na vyhodnotenie ponúk v okamihu ukončenia el. aukcie.
-	Podľa čl. X. ods.5 zmluvy o dielo, ktorá bude výsledkom zadávania tejto zákazky platí:
-	"1. Zhotoviteľ za účelom zabezpečenia svojich povinností vyplývajúcich z tejto Zmluvy, ako i povinnosti na zaplatenie zmluvných pokút, nárokov na náhradu škody ako aj akýchkoľvek ďalších nárokov Objednávateľa z tejto Zmluvy zložil na účet Objednávateľa vedený v Československej obchodnej banke, a.s., korporátna pobočka Trenčín, č. účtu: SK70 7500 0000 0000 2587 3633, VS: (2019001123) sumu vo výške 5 000,- € ( „Záruka za vykonanie diela“)."
-	Na základe uvedeného je teda úspešný uchádzač povinný zložiť finančné prostriedky podľa vyššie uvedeného najneskôr v lehote na doručenie podpísaných zmlúv verejnému obstarávateľovi (t.j. 3 pracovné dni po skončení elektronickej aukcie. V tejto lehote musia byť finančné prostriedky pripísané na účet verejného obstarávateľa).
-	V prípade, ak počas lehoty viazanosti ponúk odstúpi úspešný uchádzač od ponuky, resp. od uzavretia zmluvy s verejným obstarávateľom, vyhradzuje si verejný obstarávateľ právo uzavrieť zmluvu s uchádzačom, ktorý sa umiestnil v hodnotení ponúk ako ďalší v poradí z ostatných vyhodnocovaných ponúk – t. z. spomedzi neúspešných uchádzačov. V tomto prípade má teda verejný obstarávateľ právo (nie povinnosť) uskutočniť nové vyhodnotenie ponúk. Za odstúpenie uchádzača od zmluvy považuje verejný obstarávateľ najmä tieto situácie, ak:
-	ak úspešný uchádzač v lehote do 3 pracovných dní odo dňa ukončenia elektronickej aukcie nedoručí verejnému obstarávateľovi špecifikáciu výťahu, ktorá budú vyhotovená v zmysle vyššie uvedených pokynov.
-	KRITÉRIÁ NA VYHODNOTENIE PONÚK V ELEKTRONICKEJ E-AUKCII:
Predpokladaná hodnota zákazky je 167 797,44 € bez DPH.
-	V prípade, ak ponuková cena uchádzača vrátane DPH bude v momente ukončenia el. aukcie vyššia ako predpokladaná hodnota zákazky určená verejným obstarávateľom, ku ktorej sa pripočíta DPH, môže verejný obstarávateľ považovať takúto ponuku za neprijateľnú a má právo neprijať ju.
-	Navrhovanú cenu predmetu zmluvy nie je možné navýšiť počas trvania zmluvy, a to ani v dôsledku registrácie úspešného uchádzača za platiteľa DPH.
-	OSTATNÉ PODMIENKY:
-	Uchádzači nemajú právo na úhradu akýchkoľvek nákladov spojených s účasťou v tejto súťaži.
17.07.2019 11:30 bol sprístupnený e-aukčný portál pre zadávanie vstupných ponúk, pričom každý uchádzač vidí iba svoju ponuku. V tomto kole môžu uchádzači svoje ponuky a voliteľné podmienky ľubovoľne meniť.
Od 26.07.2019 10:00 prebehne Kontrolné kolo, ktoré slúži na to, aby verejný obstarávateľ skontroloval či uchádzači:
26.07.2019 13:00 bude on-line výberové konanie začaté a všetkým uchádzačom sa zobrazí najnižšia cenová ponuka (pri každej položke), celková najnižia ponuka a celkové poradie. V priebehu 20 min. majú jednotliví uchádzači možnosť svoje ponuky ešte upravovať (iba smerom dole). Nová cenová ponuka položky nemôže byť zhodná s aktuálnou minimálnou cenou (pri položke a rovnako pri celkovej cene predmetu tendru).
Jednotkovú cenu je možné znižovať minimálne o 200.00 EUR.